
Minister President Evelyn Wever Croes: 


PROME MINISTER TA EXPRESA 
PALABRANAN DI CONDOLENCIA NA FAMIA 
DI SR. BENNY NISBET Y PARTIDO PPA 


Diasabra 19 di december a drenta e noticia tristo cu un gran 
ciudadano di nos pais a fayece na edad di 67 aña, Señor 
Benedict Nisbet, Lider di Partido PPA. Prome Minister Evelyn 
Wever-Croes, den nomber di Gobierno y Comunidad di Aruba 
ta expresa palabranan di condolencia na famia di Sr. Benny 
Nisbet y na Partido PPA. 


Sr. Benny Nisbet a subi lista politico na aña 1975. E tabata 
ambtenaar te cu 1976 di Corte Prome Instancia. Cu su 25 aña 
el a bira miembro di eilandsraad y a bira e politico mas hoben cu 
a drenta Eilandsraad. Cu su 28 aña el a bira miembro di Staten 
pa PPA. Esaki tabata prome cu Status Aparte (1982-1985). Na 
1986 el a bira Minister di Transporte y comunicacion y a fungi 
como minister den varios coalicion. For di 1983, el a lidera e 
partido PPA. El a ricibi Condecoracion Real como Ridder in de 
Orde van de Nederlandse Leeuw (1990) y Commandeur in de 





Orde van Oranje-Nassau (1995). 


Sr. Benny Nisbet tawata hiba un politica di ta un persona 
cu ta studia e materia hopi bon prome, y ta drenta historia 
como e politico miho documenta. Un politico cu apesar di 
debatenan fuerte, nunca a recuri na tacticanan di ataca famia 
di oponentenan, cual ta algo di admitra, sigur pa e tempo ey. 
Su dedicacion y servicio pa su Partido PPA cu el a lidera pa 37 
aña, y na nos pueblo lo wordo semper recorda. 


“Nos pensamento y oracion ta cu su famia y amistadnan. Mi 
ta desea su señora, yiunan, henter famia y Partido PPA hopi 
forsa cu e perdida aki. Nos ta gradici nos Creador pa por a 
permiti Sr. Benny Nisbet haci tur loke el a haci pa Aruba. Cu 
Benny sosega na paz”. 


GOBIERNO DI ARUBA 


SR. BENNY NISBET 
SOSEGA NA PAZ 


DEN BRASA DI SEÑOR 


21 juli, 1953 - december 19, 2020 

Prome Minister Evelyn Wever - Croes: 


MENSAHE DI PASCO Y FIN DI ANA DI 
PROME MINISTER EVELYN WEVER-CROES 


“Nos ta den e temporada mas bunita di aña, e temporada cu 
nos ta recorda nacemento di Hesus. Un temporada di famia y 
di regalo. E miho regalo cu mi ta desea pa bo den e temporada 
di Pasco ta Amor, Fe, Speransa y Alegria. Ohala cu amor, fe, 
speransa y alegria por compaña nos den e dianan nos dilanti. 


Nos ta finalisando un aña dificil, un aña den cual un virus a 
mustra con fragil tur cos ta, con vulnerable nos cada un ta, y 
con hopi nos tin mester di otro. 

Si por tin of tabatin cualkier problema den famia of amistadnan, 
awor ta momento pa resolve esaki. E pandemia Covid-19 a 
mustra nos cu bida ta cortico, y cu den momentonan dificil nos 
mester di esnan cerca pa yuda nos. 


Esnan cu a perde nan trabou of perde entrada, tin fe y speransa 
cu cosnan lo mehora den e aña nobo, cu mas oportunidad 
economico na caminda pa Aruba. 

Esnan cu por a perde un ser keri, sa cu bo ser keri ta den un 
miho luga, y ohala cu bunita recuerdonan por pone un sonrisa 
riba bo cara den e dianan dificil aki. Celebra bida cu esnan cu 
ainda ta den bo bida. 


E dianan di fiesta ta dianan cu nos ta custuma di celebra na 
grandi cu famia. E aña aki nos no por haci esey. E aña aki 
nos mester tuma un pausa di e celebracion tradicional. Henter 
mundo mester adapta e celebracion aki. 


Aruba no ta un excepcion. Danki na Dios cu e situacion na 
Aruba na e momento aki ta mustra di ta bou di control, pero 
nos no a sali di e peliger di un di tres ola ainda. E peliger tey 
ainda. Cada dia nos ta conoce casonan nobo, kiermen Covid 
tey. 


Desde comienso di e pandemia mi a drenta bo hogar pa 
comparti informacion y pa pidi bo, urgi bo pa cuida bo mes 
y cuida bo famia. Awe mi ta para aki cu e mesun peticion. 
E dianan aki di fiesta, por fabor, sea extra cauteloso. Bo por 
ricibi bishita, pero no mes hopi cu bo ta custuma. Invita menos 
hende bin bo cas, acepta bishita di menos hende, abo mes no 
bay bishita mes hopi hende. Solamente esnan mas cerca di 
bo, esnan cu mester di bo compania. 

Si bo bay haci bishita of si bo ricibi bishita, tene e tapa boca 
bisti, y kite solamente na momentonan di come of bebe algo. 


Por fabor, si bo haya bishita mes, laba man mas frecuente cu 
ta posible y pidi nan tambe haci'e. Of uza hand sanitizer. Pone 








Bon Pasco 


Prospero afia 2021 


Evelyn Wever-Croes 


Prome Minister di Aruba 





un pa nan por uza freceuntemente mientras nan ta cerca bo. 
Si un miembor di famia ta sinti malo, no ricibi bishita, ni bay 
bishita otro hende. Keda paden y yama dokter mesora. Esaki ta 
conta pa esun cu ta sinti malo, pero tambe pa demas miembro 
di famia especialmente den e dianan aki di fiesta. 


Esakinan ta loke nos mester tene cuenta cu ne den e dianan 
nos dilanti. No ta cosnan agradabel, pero miho un ratro 
desagradabel cu hopi dia di dolor y sufirmento den hospital of 
cuido intensivo. 


Aruba ta un di e poco paisnan cu por permiti nos mes un poco 
celebracion, pasobra nos rumannan na Corsou of Hulanda no 
tin e mesun suerte ey. 

Nunca lubida cu e situacion cu nos ta aden awor, ta danki na 
tur e sacrificio y trabou duro cu nos cada un, abo tambe, a haci 
den ultimo lunanan. No ban benta tur esaki afo pa un simple 
descuido of un gana di parandia. Nos a sacrifica nos libertad, 
nos trabou, nos hobbynan, pa tene nos mes safe, y tene nos 
famia safe. Ta trabou hopi duro nos a haci ultimo lunanan. Ta 
esey a trece nos na e situacion cu nos ta awor, cu nos por 
pasa dianan di Pasco cu poco mas trankilidad. Y nos a haci e 
sacrificionan aki pasobra nos ta stima nos mes, nos ta stima 
nos famia y nos ta stima Aruba. 


Cu e dianan di pasco por yena bo curason cu paz y harmonia, 
y por yena bo hogar cu hopi alegria. Pasa un Bon Pasco.” 





Informacion di Gobierno transparente! 

Prome Minister Evelyn Wever - Croes: 


PROME MINISTER A PARTICIPA NA E 
CUMBRE VIRTUAL, ENERGY SUMMIT III 


“Gobierno ta buscando un maneho balansa unda ta pone e 
ser humano central” 











Diabierna Prome Minister Evelyn Wever-Croes a participa na 
e cumbre virtual, Energy Summit III. E cumbre aki ta e ultimo 
stap den preparacion di e maneho nacional di Energia, nos 
National Energy Policy, pa despues por formalisa esaki den 
Conseho di Minister. 


Gobierno di Aruba, desde cu e sinta, a cuminsa recalibra 
su maneho di energia. Gobierno ta desea di haci esaki den 
forma transparente y den cooperacion cu e “stakeholders” di 
mas importante. E proceso aki a cana e ultimo dos aña den 
diferente plataforma y cumbre: 

o A presenta nos plannan di energia na IMF na 2019. 

o Tabata tin un comision di energia pa nos Plan Strategico 
Nacional (NSP) na 2019; 

o Tabata tin dos cumbre di energia na 2019 (Energy Summit | 
& Il na unda a delinea e puntonan principal di e maneho); 

o Tabata tin un comision di siguridad di energia e aña aki pa e 
Masterplan “Repositioning our Sails”; 

o Y tabata tin un “National Energy Policy Review” di september 
pa november di eaaña aki unda a ricibi comentarionan balioso 
riba e nota di maneho. 

Den e cumbre di diabierna, a afirma e metanan energetico 
(“energy goals”) cu a stipula den e maneho nacional di Energia. 


E direcion cu Gobierno ta duna pa e “energy policy” ta cu ta 





buscando un maneho balansa. Un maneho unda ta pone e ser 
humano central, unda ta aporta na nos economia y unda ta 
aporta na medio ambiente y mitigacion di cambio di clima. 


Den esaki pa Gobierno, un di e punto di mas importante ta 
cu e metanan energetico mester ta realistico y responsabel. 
Esaki tin di haber cu e sector di energia ta asina importante. 
E ta un sector cu no por hunga cu ne. Energia, y e awa cu e 
sector ta produci, ta nescesidanan basico. E sector di energia 
tambe ta un sector vital, un infrastructura critico, cu ta afecta 
e funcionamento di nos economia y nos sociedad. Pesei 
Gobierno kier pa e maneho pa e sector aki ta uno responsabel. 


Esaki no kiermeen cu no tin ambicion. No, e metanan 
energetico cu nos ta propone awe ta aliña Aruba cu e metanan 
internacional pa combati cambio climatologico y cu e Acuerdo 
di Paris. Pa cumpli cu esaki lo tin cu baha e emisionan cu 
45% prome cu 2030 y, pa esey, yega na un nivel di 50% 
energia renobabel prome cu 2030. Pa esaki ta trahando riba e 
terenonan necesario den cuadro di ROP y ROPV. 


No obstante, semper por studia si un ambicion mas halto ta 
factibel. Esaki kiermeen cu despues cu a aproba e maneho 
nacional di energia lo tin mas estudio pa determina si por hisa 
ambicion. Si esaki resulta factibel den un forma responsabel, 
lo nos ahusta nos metanan energetico na nivel di Gobierno 
tambe. 


Den e cumbre, Prome Minister na final a dedica un palabra na 
nos refineria. 


“E refineria aki ta masha importante pa nos economia. Hopi 
hende ta puntra con un refineria ta pas den un vision di energia 
limpi. Locual nos ta buscando awor ta pa tin un re-apertura di 
e refineria unda cu e impacto ambiental ta wordo minimalisa. 
Pues, pa e refineria wordo opera cu fuel mas limpi manera 
LNG of energia renobabel. Asina nos ta aspira pa tin desaroyo 
economico den harmonia cu medio ambiente”. 


Prome Minister a gradici tur participante pa tur contribuccion, di 
un forma of otro, cu nan a duna na e proceso aki y haci posibel 
pa Gobierno por tuma e pasonan nescesario pa formalisa e 
maneho nacional di Energia den Conseho di Minister. 

PREMIER WEVER-CROES: HULANDA A 


APROBA E SOSTEN 


DI LIKIDES PA ARUBA 


PA E PROME KWARTAAL DI 2021 





Diabierna 18 di december tabatin un reunion di Conseho di 
Minister di Reino den cual Aruba tabata riba agenda pa loke ta 
trata e sosten di likides cu Aruba a pidi pa januari - februari - 
maart 2021. Prome Minister Evelyn Wever - Croes a splica cu 
a haci e peticion aki ya algun siman pasa, el a pasa CAFT y e 
siman aki hunto cu Secretario di Estado sr. Knops, a repasa 
tur e condicionnan cu Aruba mester a cumpli cu ne dia 15 di 
december. 


Aruba ta bon na caminda cumpliendo cu tur e condicionnan 
y sr. Knops a duna di conoce cu e ta satisfecho cu e forma 
responsabel con Aruba a atende cu e tema. Sinembargo ainda 
no ta cla cu tur cos, pero e pasonan cu mester a wordo tuma, 
a wordo tuma. 


E condicionnan di 15 di december por wordo reparti den algun 
grupo: 

1. Enseñansa, e Minister encarga mester a presenta un plan 
di con e lo bin cu restructuracion of ‘doorlichting’. Varios di 
nos propio hendenan a haci diferente estudio den pasado 
tocante con por cambia y mehora e sistema di enseñansa. Tur 
e estudionan aki ta wordo tuma na consideracion y e Minister 
a presenta con e lo hacie tambe. 


2.Financiero, Minister di Finansas mester a presenta con ta 
bay haci algun estudio pa mira e consolides den nos sector 
financiero. 

3.Husticia, con por yega na palabracion y protocol di 
cooperacion entre diferente autoridad hudicial. Pa por enfrenta 
criminalidad, ilegalidad y corupcion na un forma mas efectivo. 
Cual tambe a cumpli cu ne. 


Hulanda tabata kier pa Aruba mustra con Aruba ta bay continua 
den aña 2021 cu e cortamento di salario cu a bin ta tumando 
luga e aña aki. Pa loke ta ambtenaar a mustra cu ya caba 
den e ley ta inclui cu e ta ‘tot nadere orde'. Mescos cu pa 
Ministernan tambe e ta 'tot nadere orde'. A cambia e ley pa 
Parlamentarionan siman pasa y awo esey tambe ta 'tot nadere 
orde’. Pues e institutonan publico (di Gobierno), a cumpli cu tur 
cos. Pa loke ta e institutonan semi-publico, eseynan tambe a 
mustra Hulanda cu Gobierno a haci apelacion fuerte na cada 
un di e companianan, pa nan por fabor continua cu e entrega di 
salario pa e siguiente lunanan nos dilanti den 2021. Esaki ta un 
condicion di Hulanda, nos a splica easy den carta cu a manda 
na cada instituto semi publico, como muestra di solidaridad. E 
cortamento di salario awor ta un di e exigencianan di Hulanda 
y tur instituto estatal y semi publico a cumpli cu ne. A entrega 
e lista cual a wordo aproba. E peticion cu Gobierno di Aruba a 
haci pa depotisa e placa aki riba e fondo di FASE, no ta tur por 
a cumpli cu ne. Agun a pidi pa e placa keda den nan compania 
mes door cu e compania a haya menos entrada. Y aworaki pa 
2021 a ripiti e mesun peticion na tur compania estatal y semi 
publico. Si e compania no por haci easy e lo mester bay den 
deliberacion cu Minister y mira con ta sali afo, Premier Wever 
- Croes a splica 


Hulanda a keda satisfecho cu Aruba por a mustra cumplimento 
cu e condicionnan y pues nan a aproba e sosten di likides 
pa Aruba manera cu a pidie. Door cu CFT no a finalisa tur e 
analisisnan financiero (door cu presupuesto 2021 di Aruba no 
a wordo entrega ainda). A tuma e decision cu Aruba lo haya un 
*voorschot riba e likiditeit steun' cu mester haya. E voorschot ta 
riba mitar di e periodo (6 siman) cual ta di 1 di januari pa 12 di 
februari. Y prome cu 12 di februari lo trata e cifranan definitivo 
pa e prome kwartaal y henter aña 2021. Cu esaki Aruba ta haya 
e orto parti di e placa y ta sigura cu por sigui paga debenan, 
gastonan, FASE, loonsubsidie y sosten financiero cu ta duna 
na empresanan mediano y chikito. 


Pa conclui, Prome Minister a haci apelacion na tur esnan cu ta 
traha den sector publico pa sigui duna contribucion. E fiansa 
cu Aruba ta haya ta depende di bo aporte tambe. E situacion 
no ta facil pero tur hende mester hala faha mara, maske ta pa 
un tempo mas pa despues nos sali hunto for di e situacion di 
covid. 

MINISTER XIOMARA MADURO 


MINISTER XIOMARA MADURO TA 
INFORMA CU DESDE 1 DI JANUARI TA 
REDUCI IMPUESTO RIBA MATERIAL DI 

CONTRUCCION DI 12% PA 10% 


Esaki ta un incentiva pa reactiva economia di Aruba 





Hunto cu e pakete aki a keda dos incentiva mas pendiente, 
esta reduccion di impuesto riba material di construccion y 
reduccion di impuesto riba salario y entrada pa cual mester a 
haci calculacionnan necesario. Pa locual ta trata impuesto riba 
material di construccion, Minister Xiomara Maduro ta informa 
cu recientemente a firma e decreto gubernamental pa haci 
posibel cu desde 1 di januari 2021 e impuesto aki por conoce 
un reduccion di 12% pa 10%. E decreto gubernamental awor 
ta canando su caminda legislativo y lo tin forza retroactivo te cu 
1 di januari 2021. Rond mundo prijs di material di construccion 
ta subi y pesey e reduccion den impuesto riba material di 
instruccion ta bin na un bon momento. Minister Maduro ta 
spera cu e alivio aki sirbi como stimulo pa mas inversion den 
Na november Minister Maduro a anuncia e pakete di Alivio Fiscal e mundo di construccion cu ta un motor pa reactiva economia 
2 cu ta contene 11 incentiva pa reactiva economia di Pais Aruba. di Aruba. 

BON PASCO, 
Y UN PROSPERO ANA 2021 


CU E PAZ DI DIOS POR REINA DEN TUR CAS, FAMIA Y CURASON 

Minister Xiomara Maduro ta informa: 


DOS EDIFICIO MONUMENTAL TA BAY KEDA 
RENOBA BOU GUIA DI MONUMENTENBUREAU 
DEN COMIENSO DI AÑA pisciare 


Diabierna merdia Minister Maduro hunto cu Minister President 
y Minister Oduber a firma e acuerdonan necesario pa asina dos 
edificio monumental por keda renoba pa Monumentenbureau 
den comienso di afia 2021. Ta trata di e edificio di Departamento 
di Salud DVG y e edificio di Departamento di Recurso Humano 
DRH na Eagle. 






































EDIFICIO DI DVG 

Hunto cu Minister Oduber, Minister Maduro a firma cu e 
contratista Albo Aruba NV pa asina por haci e renobacion 
paden di e edificio di DVG conoci como ex Landslaboratorium. 
E trabounan lo cuminsa dia 26 di januari 2021 y ta premira pa 
entrega e proyecto dia 25 di juni 2021. E proyecto lo tin un 
costo maximo di 466 mil florin. Minister Maduro a expresa di ta 
contento cu e proyecto aki cu ta yuda pa conserva e monumento 
y tambe ta brinda e trahadornan di DVG un lugar mas adecua 
pa haci nan trabou, cu sigur den e tempo di pandemia a exigi 
hopi esfuerso di nan banda. 





EDIFICIO DI DRH 
Hunto cu Minister President, Minister Maduro a firma cu e 
contratista S&L General Contractor NV cu ta keda encarga 
cu e trabounan di renobacion di e edificio di DRH na Eagle. 
E edificio aki tabata e oficina principal di e refineria Arend 
Petroleum Maatschappij mihor conoci como e refineria di 
Eagle cu a cuminsa opera na april 1928. Cu tempo e edificio 
aki a alberga oficina di ATA y AHATA y awor ta Departamento 
di Recurso Humano ta eyden haciendo un trabou importante 
pa Pais Aruba. E proyecto lo tin un costo di maximo 750 mil 
florin y e trabounan ta inicia 18 di januari 2021 y ta premira pa 
caba 16 di juli 2021. 

Minister Xiomara Maduro na desvelo di Caya Hildward Croes: 


PUEBLO DI ARUBA 
HILDWARD PA SU 


LO KEDA RECORDA 
GRAN APORTE NA 


MUSICA Y CULTURA DI NOS PAIS ARUBA 


Minister Xiomara Maduro tabata presente na e ceremonia di 
desvelo di Caya Hildward Croes y den su discurso a expresa 
su gratitud cu un otro caya na Aruba por hiba nomber di un di 
nos baluartenan riba tereno musical. Sr. Hildward Croes den 
felis memoria ta un di nos musiconan cu mas a destaca den 
su trabou tanto na nivel nacional como na nivel internacional. 


Hildward tabata un musico cu a obtene su Master Degree 
în Music y tabata nomina tres biaha pa e prestigioso premio 
Grammy Awards. Hildward a traha cu bandanan grandi manera 
Wilfrido Vargas, Juan Luis Guerra y su 440, Chichi Peralta, 
Chicas del Can, Eddy Herrera pa menciona algun y a cosecha 
hopi admiracion internacional pa su talento di compone y 
produci musica cu toke inovativo. Asina mes Hilward a resalta 
pa su manera humilde y como musico multifacetico cu a laga 
su stempel atras den varios genero di musica. Na Aruba hunto 
cu su Dushi Band sigur a sa di laga su marca atras den musica 
di nos Carnaval y hunto cu Grupo di Betico a trece un ambiente 
unico y special pa temporada di fin di afia. Hildward a hiba 
Aruba semper den su mente y curason y haci nos tur orguyoso 
ora ela gana e Latin Grammy Awards pa e album Animacion di 
Wilfrido Vargas na afia 1990. 


Minister Xiomara Maduro den su discurso tabata tin palabra 
di gratitud tambe pa e famia di Hildward, specialmente su 
mayornan Aida y Maiky cu a stimul'e y apoy'e pa sigui avansa 
den musica. Minister Maduro a dirigi su mes tambe na e yuinan 
di Hildward, Angelo, Natusha y Hillyann, expresando e alegria 
di por mira cu cada un a hereda e talento y creatividad di nan 
querido Tata Hildward pa cual nan por ta hopi orguyoso. 


E mandatario a gradici tambe e directiva anterior di Stichting 
Maneho di Aruba su Carnaval (SMAC) cu a tuma e iniciativa 
pa haci e peticion na StraatnamenCommissie di Aruba pa 
nombra un caya na nomber di e gran musico Arubiano aki. Cu 
e nombramento di ‘Caya Hildward Croes' Pueblo di Aruba ta 
gradici y recorda Hildward su legado pa musica en general y 
specialmente na cultura di nos Pais. Cu Dios por sigui duna 
Hildward paz eterno. 

ANUNCIO 


Minister di Finansa, Asuntonan Economico y Cultura ta anuncia 
cu maneho di orario di tienda pa publico ta lo siguiente pa e dianan festivo venidero: 


25 di december 2020: 
NO ta permiti pa un negoshi ta habri pa publico. 


1 di januari 2021: 
NO ta permiti pa un negoshi ta habri pa publico. 


Esaki no ta conta pa pompstations, botica, ni pa sector horeca y tiendanan cu ta 
situa den un hotel cu tin hotelvergunning. Durante dianan di fiesta e maneho di 
orario ta keda vigente y no ta haci excepcion. 


Lo eherce control riba cumplimento di e maneho di orario. 


Feliz dianan di Fiesta! 

Minister di Finansa, Asuntonan Economico y Cultura ta anuncia: 


MANEHO DI ORARIO DI TIENDA PA DIANAN 
DI FIESTA 





Minister Xiomara Maduro ta anuncia en conexion cu Dianan 
di Fiesta, e maneho di tienda y supermercado pa publico. E 
mandatario ta informa cu riba diabierna 25 di december 2020 
y diabierna 1 di januari 2021, no ta permiti pa un negoshi ta 
habri pa publico. 


Pompstations, botica, sector di horeca y tiendanan cu ta situa 
den un hotel cu tin hotelvergunning si por habri pa publico. E 
dignatario ta anuncia cu durante dianan di fiesta e maneho di 
orario ta keda vigente y no ta haci excepcion. E funcionarionan 
di Departamento di Asuntonan Economico, Comercio y 
Industria lo eherce control riba cumplimento di e maneho di 
orario. 


Minister Xiomara Maduro ta informa cu e cambio den maneho 
di orario e aña aki ta pa motibo di e situacion di pandemia y cu 
lo no tin bishita di barconan crucero e aña aki. E mandatario ta 
desea tur comerciante y comunidad en general Feliz Dianan di 
Fiesta den union familiar. 





Departamento di Impuesto: 


DIARANSON AWOR TIN CAMBIO DEN E 
ORARIO DI SERVICIO NA PUBLICO 


E seccion “Servicio na Cliente’ como tambe “Servicio di 
Caha’ lo cera merdia pa 1:00pm 


Departamento di Impuesto ta participa cu su orario di servicio 
na publico lo ta diferente diaranson awor, dia 23 di december. 
E seccion ‘Servicio na Cliente' y ‘Servicio di Caha' lo atende 
nos contribuyentenan nonstop y lo cera pa 1 “or di merdia na 
oficina principal na Camacuri como tambe na tur otro oficina na 
MFA. Dialuna, dia 28 di december, Departamento di Impuesto 


lo continua cu su servicionan segun e orarionan di custumber. 


Departamento di Impuesto ta pidi tur contribuyente pa tuma 
nota di e cambio den e orario menciona pa evita cualkier 


inconveniencia. 

"spaar- en voorzieningsfonds” 


“Investeringsaftrek” 


Pa mas informacion bishita www.impuesto.aw 

Prome Minister Evelyn Wever-Croes: 


PUBLICACION 


ROAD MAP E-GOVERNMENT 





È 
GOBIERNO DI ARUBA 





Durante conferencia di prensa di Gobierno di Aruba dialuna 
mainta, Prome Minister Evelyn Wever-Croes a comparti 
un anuncio importante cu pueblo di Aruba. Prome Minister 
a presenta plan integral di Aruba pa ehecuta e vision di 
e-Government pa afianan 2021 pa 2025, e asina yama, 
e-Government Road Map. E Road Map aki ta e cuadro di 
maneho pa transformacion digital di Gobierno di Aruba pa 
asina por brinda e miho posibel servicio na nos comunidad y 
lo guia decisionnan di maneho pa e proximo 5 pa 10 añanan. 


E e-Government Road Map tabata un punto di prioridad di e 
Master Plan, reposicionando e rumbo di nos pais, y asina por 
bisa tambe cu sigur un logro grandi pa Aruba y importante pa 
yuda re-activa nos economia den e afianan nos dilanti. 


Nos sociedad digital tin un expectativa, cu tur gobierno mester 
tin e habilidad pa acomoda e necesidad di e ciudadanonan 
y provee servicionan 24/7, confiabel y riba cualkier aparato 
digital, hasta celular, of Ipad. Mester sigura cu e institutonan 
gubernamental ta keda relevante den e era nobo aki, preserva 
democracia y cumpli cu e mision pa ta un institucion fuerte y 
efectivo cu e ser humano central. 


Proceso pa crea e road map: E trayecto di e-Government a 
cuminsa na medio 2018 caba. Gobierno di Aruba a identifica 
mehoracion di e servicio brinda via digitalisacion como un 








punto di agenda prioritario den e plan di gobernacion “Hunto Pa 
Aruba 2017-2021”. E agenda di e-government a ser confirma 
despues den e proceso di presupuesto anual y obhetivonan di 
maneho presenta pa e Ministerio di Asuntonan General den 
2018. Y for di e momento nos team nan y departamentonan a 
traha hopi duro pa accelera proyectonan di digitalisacion y al 
mes momento pa desaroya un vision y plan integral cu tur e 
ingredientenan necesario pa por ta existoso. 


Un trayecto intenso a tuma luga unda cu nos e-government 
team hunto un plataforma di comision di e-government, tambe 
cu input di stakeholders, y di nos partner strategico eGA 
Academy Estonia a traha hopi duro pa desaroya un strategia 
integral, duradero, a base di un vision comun y realistico pa 
Aruba. 


Obtenibelidad di e Road Map: E intencion ta cu e road map ta 
un “living document' y lo keda wordo adapta tur aña durante 
e trayecto di implementacion cu mas informacion, sigur den 
consultacion cu stakeholders. Tur stakeholder principal di 
Gobierno cu a duna input riba e road map of di un manera of 
otro a of lo forma parti di e trayecto di e-Government lo ricibi un 
copia di e road map aki. E road map lo ta obtenibel online den 
januari 2021. Mientrastanto, esnan cu ta desea di lesa e road 
map, por manda un email pa innovation@gobierno.aw. 

Departamento di Salud Publico: 


ANA 2020 A RESULTA DEN UN ANA UNDA 
MIEDO, ANGUSTIA Y TRISTESA A TOCA NA 
PORTA DI HOPI PERSONA ROND DI MUNDO 

Y TAMBE NA ARUBA 


Un epidemia ocasiona pa un virus desconoci cu a conduci na 
un crisis mundial, unda nos dushi Aruba como isla chikito a 


keda grandemente afecta. 


Aña 2020 sigur a trece momentonan dificil, pero tambe a trece 
aprendizahe. Ela siña nos e balor familiar den tempo dificil, 
ela siña nos con importante nos salud y higiena personal ta, 
ela siña nos solidaridad pa cu nos prohimo cu no tin nada, y e 
mas importante, ela siña nos cu ora nos ta uni pa logra un solo 


meta, nos ta mas fuerte! 


Pa e dianan di fiesta venidero, Departamento di Salud Publico 


kier desea comunidad completo dushi dianan di fiesta! 


Disfruta esaki den union familiar, teniendo na cuenta cu tur 
regla vigente di proteccion contra Covid-19; di e forma aki nos 


ta sigui controla e plamamento di e virus di Covid y disfruta 





Un pasco 


[DIFERENTE | 


UN AÑA NOBO 


panos e [a 


sanamente den union familiar un otro Pasco y un Afia Nobo 
yena di salud, amor, positivismo y determinacion pa sigui 


padilanti den aña 2021 


Feliz Dianan di Fiesta Aruba ta e deseo di e Departamento di 


Salud Publico! 





Un temporada di Union, Paz 
y Conexion 

Departamento di Salud Publico: 


TIPS PA COMBATI COVID-19, DURANTE 
DIANAN DI PASCO 


1. Ideal lo ta pa keda cas y celebra den famia of limita bishita 
na solamente algun famia directo. 

2. Si ta bay ricibi bishita na cas, limita e cantidad di hende cu 
bo ta permiti na bo cas na mesun momento. 

3. Prome cu Pasco evita di bishita luganan publico caminda tin 
hopi aglomeracion di hende, pa asina reduci riesgo di infecta 
famia y esnan cu bo tin idea di bishita. 

4. Evita brasamento, dunamento di man y sunchimento. 

5. Si lo ricibi bishita, reuni den aire liber pafo di cas, den patio 
of cura caminda aire ta circula hopi bon, sinta leu di otro na 
mesanan separa ta miho. 

6. Si bo no tin patio, habri porta y bentana di cas pa aire circula 
y uza tapaboca. 

7. Persona riba 60 aña den famia, evita di sali haci bishita of si 
tin bishita cu ta bin cas, evita acerca e persona aki, duna bon 
pasco di distancia of via telefoon of video chat. 

8. Mantene tur e reglanan di COVID-19 tur momento. 


9. Tur caminda cu no por mantene e 1.5 meter ta wordo 


recomenda pa bisti tapaboca. 

10. No comparti glas of kelki di bebe, tayo, cuchara, cuchiu of 
forki. 

11. Reduci na un minimo of si por, evita alcohol. 

12. Uza hand sanitizer of wipes prome cu drenta un cas unda 
ta hasi bishita y tambe ora di sali. 

13. Si bo ta sinti malo of algun sintoma di; tosamento, keintura, 
dolor di cabes, di garganta, dolor di curpa of musculo, diarea, 
keda cas y no haci ningun bishita ni ricibi ningun bishita, yama 
bo dokter di cas. 

14. Ta consehabel pa uza tapaboca si ta ricibi bishita paden di 
cas. 

15. Si ta posibel desinfecta despues di cada bishita. 

16. Core cu pasenshi y segun regla den trafico, si bo ta bao 
influencia evita di core auto. 

17. Si un persona bin papia cu bo sin tapaboca bisti, hala patras 
y tene un distancia di minimo 1.5 meter sea paden pa pafor. 

Departamento di Salud Publico: 


UPDATE 21 DI DECEMBER 2020 


Segun resumen di awe 12 persona a recupera, a registra un total di 13 caso nobo di Covid-19, di cual 6 ta no- 
residente, cantidad total di testnan ehecuta ayera ta 457 'positivity rate' local riba dia di ayera ta 15%). 


Activo tin awe 160 caso, cantidad di fayecido relaciona cu Covid-19 ta 47. 
Hospital ta informa cu tin un total di 9 persona interna di cual 1 ta den Cuido Intensivo y 8 isola riba piso general. 


Ta urgi cada persona pa sigui proteha bo mes na tur instante. Bo no sa kende por tin e virus pa cual motibo bo 
mester sigui proteha bo mes. 


E yamado ta na comunidad pa den e dianan di fiesta venidero, sigui mantene distancia, sigui aplica higiena, sigui 
uza tapaboca, sigui test pa covid sibo tin sintoma, sigui mantene isolacion of cuarentena ora bo wordo instrui, sigui 
cumpli y sigui cuida. Di forma aki nos lo por disfruta di e dianan festivo sano den compania di nos famia y sernan 
stima. 


Aruba ta conta cu bo! 





NO-RESIDENTE 

Activo 160 134 26 


Positivo 5176 5013 163 








Getest 59890 

Mantene Beach cera Max 4 persona 
distancia 12'or AM - 5'or AM na mesa 

